Beste pizza nóg | SARIE
Meng die meel en semolina saam in ’n groot mengbak. Voeg die suurdeeg en sout by. Voeg die louwarm water by, maar nie alles op een slag nie. Maak aan tot ’n lekker stywe deeg. Gooi meel op jou werkoppervlak en knie die deeg vir minstens 10 minute tot glad en elasties. Plaas die deeg terug in ’n bak en smeer ’n bietjie olyfolie oor. Maak met kleefplastiek toe en laat staan op ’n warm plek tot die deeg tot dubbel die grootte gerys het, voor jy dit afknie. Smeer ’n groot bakplaat met ’n bietjie olyfolie en rol die deeg in die gewenste vorm. Ek hou van ’n ovaalvorm – dit laat my aan Rome dink!
Smeer die tamatiesous bo-op die pizza-basis. Sprinkel die gerasperde mozzarella bo-oor. Sit die bestanddele van jou keuse bo-op en sprinkel ’n klein bietjie olyfolie oor. Plaas vir ongeveer 15 – 20 minute terug op die heel onderste rak in die warm oond teen 200°C.
LEES NÓG Crunchies
Tradisioneel word die hawermout-koekies in blokkies gesny ná dit gebak is. Ek bak dit in ’n kolwyntjiepan sodat dit ’n mooier vorm het. genoeg vir 24 250 g (270 ml) botter 50 ml gouestroop 210 g (250 ml) strooisuiker 2 …